Aḍris afuklan yesɛa snat n tɣessiwin: tamezwarut qqaren-as taɣessa taḥerfit imi amaru ibennu aḍris ɣef yiwen n ugemmir, deg tezwert ad yesnekwu asentel d tmuɣli-is, ma di tneflit yessijhid tamuɣli-is s yifukal ma deg taggara ad yefk tasemlilt ɣef tmuɣli-is. Taɣessa tis snat qqaren-as taɣessa tuddist imi amaru ibennu aḍris-is ɣef sin yigemmiren, di tezwert ad yesnekwu asentel, deg tneflit ad yefk agemmir amenzu ad as-d-yesseḍfer ifukal-is syin ad yefk amgelgemir d yifukal-is ma di teggrayt ad yessemtawi gar-sen. Meksem (2010: 69.70)